**ሃገር ክርህዋ ህ.ግ. ይንበር**

ህዝባዊ ግንባር ጡርኑፍ ውዳበ፡ ኣብ ማእከል ሓፋሽ ተወሊዱ ዝዓበ፡ መሰል ህዝቡ ከረጋግጽ ብኒሕ ዝተኸበ፡ ንሱ እንተዘይነብር ነጻነት ኣበይ ምተረኽበ።

ህዝባዊ ግንባር መሪሕ ከም ስሙ፡ ብህላወኡ ኣለዉ ብዙሓት ዝሓመሙ፡ ቁምነገር ዘይብሎም ዘዕዘምዝሙ፡ ኤርትራ ገዲፎም ንትግራይ ዝሃድሙ።

ህዝባዊ ግንባር ንጹር በዓል ራኢ፡ ስራሕ እንተዘይኮይኑ ዘይሰክር ብቕንኢ፡ ኣንጊሁ ዝወፍር ሂወቱ ሰዋኢ፡ ካልእ የብላን ሃገር ብድሕሪኡ ዝርኢ።

ህዝባዊ ግንባር ረቂቕ ከም መንፈስ፡ ኣብኩሉ ዝነበር ዘይበሃል ሃሰስ፡ ንረብሓ ሃገር ዓጽሙ ከስኪሱ ደሙ ዘፍስስ፡ ንበር ንዘልኣለም ሃገር ሕማማ ክፍውስ።

ህዝባ ግንባር ከጥፍኡ ኩሎም ዝተሃንደዱ፡ ከም ዕቡድ ከልቢ ውሕዉሕ ዝለመዱ፡ ትርፊ ዘይብሎም ባዶ ዝነገዱ፡ ንርእሶም ሓሲሮም ሰቦም ዘዋረዱ።

ህዝባዊ ግንባር ጽኑዕ በዓል ቃልኪዳን፡ ንኹሉ ሸርሕታት ዝህብ ጸማም ኣእዛን፡ ጉዕዞ ልምዓት ዘሰላስል ብልክዕ ሚዛን፡ ምድረበዳ ዘጥልል ሃገር ከልብሳ ቀጠልያ ክዳን።

ለበዋ ሰማእታት ዘይጠልም ሕድሪ፡ ዝሕይል ዝሙንጉድ ስድሪ ብስድሪ፡ ጽሙድ ኣብ ዕዮ ለይቲ ይኹን ቀትሪ፡ ብስራሕ ዝስዕሮ ንዘዋጣውጥ በትሪ፡፡

ጉዕዝኡ ዘሰላስል ንኹሉ ገምጊሙ፡ እሙን ጓሳ ዘይጠልም ሪሙ፡ ዘስተውዕል ዝመራመር ፈታሕ ጸገሙ፡ ኣምላኽ ዝጸልኣሎም ንዓኻ ዝረግሙ።

ዝኽሪ ንሰማእታትና ዓወት ንሓፋሽ ገብረንጉስ መስመር ሰነ 3, 2018.